**ŠUMARSKA I DRVODJELJSKA ŠKOLA KARLOVAC**

**Vatrogasna cesta 5**

**47000 Karlovac**

**tel.047/609-599, 609-591**

e-mail: info@sumarskaskola.hr

[**www.ss-sumarskaidrvodjeljska-ka.skole.hr**](http://www.ss-sumarskaidrvodjeljska-ka.skole.hr)

Karlovac, 20.06.2023.

Na temelju članka 22. Zakona o odgoju i obrazovanju u osnovnoj i srednjoj školi (Narodne novine br. 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 98/19., 64/20. i 151/22), Pravilnika o elementima i kriterijima za izbor kandidata za upis u I. razred srednje škole (NN br. 49/2015, 109/16, 47/2017, 39/2022) te Odluke o upisu učenika u I. razred srednje škole u školskoj godini 2023./2024., Šumarska i drvodjeljska škola Karlovac škola objavljuje

**Natječaj za upis učenika u prvi razred srednje škole 2023./2024.**

Šumarska i drvodjeljska škola upisuje u šk.2023./2024. godini učenike u prvi razred u sljedeća zanimanja:

|  |  |  |  |  |  |
| --- | --- | --- | --- | --- | --- |
| **OBRAZOVNI PROGRAM - ZANIMANJE** | **TRAJANJE PROGRAMA** | **BROJ RAZREDNIH ODJELA** | **BROJ UČENIKA U ODJELU** | **BODOVNI PRAG** | **PREDMETI KOJI SE BODUJU** |
| **ŠUMARSKI TEHNIČAR** | 4 godine | 1 | 22 učenika | nema | **hrvatski jezik, prvi strani jezik, matematika,** **biologija, tehnička kultura, kemija** |
| **DRVODJELJSKI TEHNIČAR DIZAJNER** | 4 godine | 1 | 20 učenika | nema | **hrvatski jezik, prvi strani jezik, matematika,** **likovna kultura, fizika, tehnička kultura** |
| **METEOROLOŠKI TEHNIČAR** | 4 godine | 1 | 20 učenika  | nema | **hrvatski jezik, prvi strani jezik, matematika,** **biologija, fizika, geografija** |
| **STOLAR****– JMO** | 3 godine | 1 | 22 učenika | nema | **hrvatski jezik, prvi strani jezik, matematika** |

**Strani jezici kao obvezni nastavni predmeti koji se uče u školi su engleski i njemački jezik.**

**Provjera predznanja iz engleskog/njemačkog jezika za kandidate koji ga nisu učili u osnovnoj školi biti će 03.07.2023. u 8,00 sati za ljetni i 24.08.2023. u 8,00 sati za jesenski upisni rok, a za učenike s teškoćama u razvoju 23.06.2023. u 8,00 sati za ljetni i 20.08.2023. u 8,00 sati za jesenski rok.**

**Natjecanje iz znanja koje se dodatno vrednuje pri upisu a samostalno ga određuje škola je: za drvodjeljskog tehničara dizajnera – natjecanje mladih tehničara, za meteorološkog tehničara – natjecanje iz geografije te za šumarskog tehničara – natjecanje mladih tehničara.**

**Za sve programe uvjet za upis je zdravstvena sposobnost kandidata koja se dokazuje liječničkom svjedodžbom medicine rada, osim zanimanja meteorološki tehničar koja se dokazuje potvrdom nadležnog školskog liječnika.**

**Nakon utvrđene ljestvice poretka kandidati su obvezni u periodu od 10.7.2023.-11.7.2023. od 8,00-14,00 sati za ljetni upisni rok, i 28.08.2023. od 8,00-14,00 sati za jesenski upisni rok, dostaviti školi dokumente koji su uvjet za upis**

 **u zanimanja:**

**- šumarski tehničar i drvodjeljski tehničar dizajner: potpisana upisnica, liječnička svjedodžba medicine rada i dokumenti kojima su ostvarena dodatna prava za upis**

**- meteorološki tehničar: potpisana upisnica, potvrda nadležnog školskog liječnika i dokumenti kojima su ostvarena dodatna prava za upis**

**- stolar-JMO: potpisana upisnica, sklopljen ugovor o naukovanju, liječnička svjedodžba medicine rada i dokumenti kojima su ostvarena dodatna prava za upis.**

**Navedeni dokumenti mogu se donijeti osobno ili dostaviti elektroničkim putem. Adresa elektroničke pošte škole je: info@sumarskaskola.hr**

**Kandidati za zanimanje stolar-JMO koji pri upisu ne dostave sklopljen ugovor o naukovanju i liječničku svjedodžbu medicine rada mogu ih dostaviti najkasnije do 30.09.2023., a pri upisu, uz upisnicu, dostavljaju potvrdu obiteljskog liječnika.**

**Popis obrtnika ili pravnih osoba koji imaju dozvolu (licencu) za izvođenje naukovanja dostupni su na oglasnoj ploči škole i mrežnim stranicama škole.**

**Zdravstveni zahtjevi za šumarskog tehničara: Uredan vid, uredan dubinski (prostorni) vid, raspoznavanje boja, uredan sluh, uredno kognitivno, emocionalno i psihomotoričko funkcioniranje, uredna funkcija dišnog sustava, uredna funkcija mišićno-koštanog sustava, uredna funkcija gornjih ekstremiteta, uredna funkcija srčano-žilnog sustava, uredna funkcija kože na otkrivenim dijelovima tijela, uredna ravnoteža i stabilno stanje svijesti, odsutnost alergije na profesionalne alergene.**

**Zdravstveni zahtjevi za drvodjeljskog tehničara dizajnera: Uredan vid, uredan dubinski (prostorni) vid, raspoznavanje osnovnih boja, uredno kognitivno, emocionalno i psihomotoričko funkcioniranje, uredna funkcija dišnog sustava, uredna funkcija mišićno-koštanog sustava, uredna funkcija gornjih ekstremiteta, uredna funkcija srčano-žilnog sustava, uredna funkcija kože na šakama i podlakticama, uredna ravnoteža i stabilno stanje svijesti, odsutnost alergije na profesionalne alergene.**

**Zdravstveni zahtjevi za meteorološkog tehničara: Uredan vid, raspoznavanje boja, uredno kognitivno i emocionalno funkcioniranje.**

**Zdravstveni zahtjevi za stolara: Uredan vid, uredan dubinski (prostorni) vid, raspoznavanje osnovnih boja, uredna funkcija mišićno-koštanog sustava, uredna funkcija dišnog sustava, uredna funkcija srčano-žilnog sustava, uredna funkcija kože na otkrivenim dijelovima tijela, uredna ravnoteža i stabilno stanje svijesti, uredno kognitivno, emocionalno i psihomotoričko funkcioniranje, odsutnost alergije na profesionalne alergene.**